als_Latn dik_Latn sag_Latn
Udhëtimi në parajsë i katërvjeçarit
Një histori e djaloshit 4-vjeçar, i cili gjatë një operacioni në zorrën e verbër shkon në parajsë dhe kthehet përsëri në jetë, pritet që të mbushë arkat filmike
Kjo është historia e jashtëzakonshme e një djali të vogël 4-vjeçar, i cili gjatë një operacioni në zorrën e verbër shkon në parajsë dhe kthehet përsëri në jetë. “Më ke bërë mua të vuajë dhe e kam pranuar vuajtjen. Ke bërë familjen time të vuajë dhe e kam pranuar atë. Do të ma marrësh edhe djalin tani? Mos ma merr djalin!”Kjo është lutja e dëshpëruar dhe e zemëruar, të cilën e dërgon drejt qiellit Todd Burpo, kur djali i tij 4-vjeçar, Colton, gjendet i shtrirë në spital me jetën e tij të varur derisa kirurgët e operojnë atë.
Kthimi në jetë
Dhe, mund të thuhet që ajo lutje është e efektshme, pasi jo vetëm që jeton Colton-i, por ai kthehet në jetë, duke folur në lidhje me gjëra të papritura që kanë ndodhur gjatë operacionit të tij: një udhëtim në parajsë. Kujtimet e Colton-it u kthyen në një libër bestseller, kur babai i tij Todd e rikujtoi aventurën e djaloshit të vogël në librin e tij të vitit 2010: ‘Heaven is for Real: A Little Boy-s Astounding Story of His Trip to Heaven and Back’. Tani me ndihmën e skenaristit të filmit ‘Braveheart’ Randall Wallace, e njëjta histori ka ardhur në ekranin e madh. Në fillim Todd (Greg Kinnear) paraqitet si një njeri me besim të plotë, që ndan kohën e tij mes të qenit pastor në Kishën e ‘Crossroads Wesleyan’ në Nebraskën rurale, dhe instalimit të dyerve të garazheve. Asnjëra nga këto punë nuk i japin mjaft para sa për të paguar faturat, gjë për të cilën gruaja e tij e dashur Sonja (Kelly Reilly) e informon atë rregullisht. Por, ky realitet i vështirë nuk e lëkund aspak besimin e Todd-it zemërmirë në Zot. Megjithatë eksperienca e Colton-it (Connor Corum) është diçka krejt tjetër. Dhe derisa ju mund të mendoni që përgjigja e lutjeve, si dhe rikujtimi i detajuar i Colton-it në lidhje me kohën që ka kaluar me Krishtin do të nxitnin edhe më shumë besim te prindërit e tij, kjo ka efektin e kundërt. Duke u munduar të kuptojë se çka ka ndodhur Todd hyn në një krizë shpirtërore.
Takimi me gjyshin e Todd-it
Todd dhe Sonja e duan djalin e tyre tepër dhe duan të besojnë që ajo që thotë ai është e vërtetë. Por, është e vështirë për ta, ashtu si do të jetë edhe për disa që e shikojnë filmin, megjithatë detajet e Colton-it zbulojnë se ai është takuar me gjyshin e Todd-it dhe një motër pa emër, e cila kishte vdekur si pasojë e abortit disa vite më parë, janë disa gjëra shumë precize për prindërit e tij që t’i tejkalojnë, duke qenë se djali nuk i kishte takuar këta persona kurrë më parë. Kjo bën që të dy prindërit dhe sidomos babai i tij, të kërkojnë shpjegime, përgjigje në lidhje me mundësinë e vërtetësisë të një udhëtimi të tillë, duke përfunduar pa asgjë të artë, derisa në një pikë Sonja i thotë atij: ‘Pse nuk mund të jetë thjesht një mister’? Skena më e fuqishme është jo kur Todd më në fund e kupton udhëtimin e Colton-it si një eksperiencë të mahnitshme personale dhe transformuese shpirtërisht. Në këtë skenë prekëse duket sikur preokupimet që e kanë brengosur atë gjatë tërë kohës kanë mbetur larg. Filmi përfundon në përpjekje për të qenë i sinkronizuar me librin e Burpo-s, me lidhjen e vizioneve të Colton-it me ato të një tjetër personi të ri në anën tjetër të botës, pikturat e Krishtit, duken shumë të ngjashme me imazhet që ka parë vogëlushi amerikan. Meqenëse është bazuar në një ngjarje të vërtetë, pritet që ky film të ketë mjaft fitime në arkat filmike.
- Bramblitt, piktori i verbër që ndjen ngjyrat (Foto)
- Lamar, kryeson listën e albumeve më të pëlqyera
- Teatri Kombëtar ende pa repertor
- Piktura e Picassos, pritet të shitet për 140 milionë dollarë
- Filmat me skena erotike ndër vite
- Gazeta që ndau fatin me popullin e saj
- MKRS-ja të ndërpresë praktikën degraduese të ndarjes së buxhetit
- Mustafa Arapi me ekspozitë personale në Galerinë Qahili
- Rihapet Muzeu Arkeologjik i Durrësit
- Hamami i Prizrenit prej muajsh i cenueshëm
- Umberto Eco dhe Varreza e Pragës
- PriFilmFest në ekzil
- Botës nuk po i ofrohet poezia e vërtetë shqipe
- Tirania në zanafillën e krijimit
- Lezhë, përkthehet pllaka me mbishkrimin e rrallë
- MKRS, pesë mijë euro për Down Syndrome Kosova
- Muzeu me çokollata: Vizitorët i hanë eksponatet!
- Këndi i librit, vetëm premtim i Komunës
- Sot Dita Ndërkombëtare e Frankofonisë, Kosova pa aktivitete
- Shtohet edhe çmimi për veprën më të mirë për fëmijë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn